Kerekes Band:
Pimasz
2006
BGCD170 CD
Teljes játékidő: 55.59.

Előadók:

Fehér Zsombor – furulya
Námor Csaba – koboz
Csarnó Ákos – brácsa
Kónya Csaba – basszusgitár
Fehér Viktor – dob

01. Csángó Boogie (05:41)
02. Medina (05:41)
03. Pimasz (02:54)
04. Searching (05:17)
05. Ördöngös (06:40)
06. Amadou (06:23)
07. Két Pásztor (06:54)
08. Tűz Lángja (05:42)
09. Stica (05:38)
10. Nagyon Betyár (05:09)

http://www.fono.hu/?page=records&content=katalogus_item&lang=hu&id=732

„Ahogyan a világban egymás után tűnnek el a falak, a határok, a távolságok, bárki és bármi elérhetővé vált, úgy talált rá a Zene is mindarra a gazdagságra, amelytől a felesleges béklyók és pányvák távol tartották. Nevezhetjük “világzenének”, “ethno”-nak, vagy ahogyan mostanában szokták, “crossovernek”, a lényeg mégis az a természetes nász, amellyel – génmanipulációkat kizárva – megtermékenyítik egymást e hangok. Így aztán magától értetődő örömmé válik, hogy egy szomorú magyar népdalmotívum a blues ágyában köt ki, hogy a funky lüktetését balkáni-arab-török ritmusok veszik át, hogy a rock and roll nemcsak dögös, hanem pajkos is lesz, hogy egy beindulós boogie felett közép-európai tánc szólal meg. Mindez a gyimesi népzenétől elinduló Kerekes Band új lemezét jellemzi. És akkor még nem is beszéltünk az “effektekrôl”, a hangszínfestésekről, amelyek csak kontár kézben válnak felesleges csicsává, maszatolt mázolmánnyá. Jimi Hendrix képes volt madárfüttyként, nádsípként használni gitárját, Fehér Zsombor furulyája pedig úgy szól néha, mintha csak virtuóz hard-rockos, “nyakon pörgetős” gitárszólót hallgatnánk, Námor Csaba kobza is kilép a regős-létből, Csarnó Ákos brácsája hastánchoz és raphez is húzhatná a talpalávalót. Hallgatós-sokmozgásos (semmiképpen sem ülôs) bulira van kilátás!”
Göbölyös N. László


“A vágy, hogy Kárpát-medence hagyományait, dallamait a popzene groove-jába ágyazzuk, pontosan azóta él bennünk, amióta elért hozzánk az első rocklemez. A Kerekes Band most előállt talán az eddigi legjobb megoldással.”
Pierrot - szerzô, producer


“A Kerekes Band új lemeze ékes bizonyítéka annak, hogy aki a hagyomány nyelvezetéből merít, nemcsak erőt nyerhet belőle, hanem a kreativitás mesterévé is válhat. A “népzene” ugyanis a mindenkori popzenék múltja, és legfontosabb eleme az a kreativitás, amely a mindenkori népszerű divatirányzatokat a maga képére képes gyúrni. A Kerekes remekül bánik az elsajátított hagyományos zenei nyelvezettel, s ezt szemrebbenés nélkül tudja egyeztetni a könnyűzene modern irányzataival is.”
Sebő Ferenc - népzenész, népzenekutató


„Rengeteg gondolat és kérdés merül fel bennem, amint hallgatom a Kerekes Band cd-jét. Ugyan elégedettségem nem teljes az albummal, de az örömöm sokkal nagyobb. Ez a felállás új kaput fog nyitni a fiatalabb generációk hallgatóinak és zenészeinek gondolkozásában. Szerintem sok, hasonló csapat fog születni a Kerekes Band-től inspirálva. Tőlünk nyugatra és keletre egyaránt már rég használják a népi hangszereket erősítve és effektezve is. Végre itthon is eljött ennek az ideje. Azt gondolom népszerűbb lesz a népzene, több fiatal fog inspirációt kapni, és kreatív, saját ethno alapú, mai zenét művelni, miután megismerik majd a Kerekes Band muzsikáját.”
Balogh Kálmán - cimbalmos 